open-index/open-wikipedia-markdown huggingface dataset:
Θέμα Θεσσαλονίκης

thumb|right|250px|Χάρτης της διοικητικής διαίρεσης του Βυζαντίου (έτος 900)
thumb|right|250px|Χάρτης της διοικητικής διαίρεσης του Βυζαντίου (έτος 1045)
Το **Θέμα Θεσσαλονίκης** αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στα νότια Βαλκάνια, περιλαμβάνοντας διάφορα μέρη της Κεντρικής και Δυτικής Μακεδονίας, έχοντας κέντρο τη Θεσσαλονίκη, τη δεύτερη σημαντικότερη πόλη της Αυτοκρατορίας.

## Ιστορία
Στην ύστερη αρχαιότητα, η Θεσσαλονίκη ήταν η πρωτεύουσα της Ρωμαϊκής επαρχίας της Μακεδονίας και της Διοικήσεως Μακεδονίας και η έδρα της επαρχότητος του πραιτορίου του Ιλλυρικού. Ωστόσο, με την απώλεια του μεγαλύτερου μέρους της βαλκανικής ενδοχώρας από τις επιδρομές των Σλάβων και των Βουλγάρων τον 7ο αιώνα, η εξουσία του επάρχου περιορίστηκε σε μεγάλο βαθμό στην πόλη και στα εγγύς περίχωρά της.  Ο έπαρχος συνέχισε να κυβερνά τη Θεσσαλονίκη μέχρι τις αρχές του 9ου αιώνα, όταν αντικαταστάθηκε από στρατηγό επικεφαλής του νέου θέματος της Θεσσαλονίκης.

Ο στρατηγός της Θεσσαλονίκης μαρτυρείται για πρώτη φορά το 836, αλλά μια επιστολή του αυτοκράτορα Μιχαήλ Β´ (ηγεμόνευσε εν έτεσι 820–829) προς τον Φράγκο βασιλέα Λουδοβίκο τον Ευσεβή (ηγ. 814–840) μπορεί να υποδηλώνει την ύπαρξη του θέματος ήδη από το 824. Ο ιστορικός Γουόρεν Τρέντγκολντ χρονολογεί τη δημιουργία του θέματος περί το 809, κατά τη διάρκεια των αντιβουλγαρικών εκστρατειών του αυτοκράτορα Νικηφόρου Α´ (ηγ. 802–811) που επέκτεινε τη βυζαντινή κυριαρχία στην ενδοχώρα της πόλης. Ο Τρέντγκολντ εικάζει περαιτέρω ότι τα στρατεύματα του θέματος τον 9ο αιώνα αριθμούσαν περίπου 2.000 άνδρες. Στα ανατολικά, το θέμα εκτεινόταν στον ποταμό Στρυμόνα και το ομώνυμο θέμα. Στα νότια, οριοθετούσε το θέμα Ελλάδος, κάπου στη βόρεια Θεσσαλία. Τα δυτικά και βόρεια όριά του ήταν απροσδιόριστα, κυμαινόμενα με τη ροή του πολέμου μεταξύ των Βυζαντινών, των τοπικών σλαβικών φυλών και των Βουλγάρων.

Επί αυτοκράτορα Ιωάννη Α΄ Τσιμισκή (ηγ. 969–976), ένας δουξ ο οποίος διοικούσε τα επαγγελματικά ταγματικά στρατεύματα που στάθμευαν στο θέμα εγκαταστάθηκε στην πόλη και φαίνεται ότι συνυπήρχε για λίγο με τον στρατηγό, πριν αναλάβει και τα καθήκοντα του τελευταίου. Τον 11ο αιώνα το δουκάτον της Θεσσαλονίκης είχε τόση σημασία που το κατείχαν συχνά μέλη της αυτοκρατορικής οικογένειας. Η πόλη και το μεγαλύτερο μέρος της Μακεδονίας καταλήφθηκαν από Λατίνους μετά την Δ΄ Σταυροφορία και εντάχθηκαν στο Βασίλειο της Θεσσαλονίκης, το οποίο επέζησε μέχρι το 1224, οπότε και καταλήφθηκε από την Ήπειρο. Το θέμα ανασυστάθηκε μετά την πτώση της πόλεως και του μεγαλύτερου μέρους της Μακεδονίας στα χέρια της Αυτοκρατορίας της Νίκαιας το 1246, και επέζησε έως ότου καταλήφθηκε από τους Οθωμανούς Τούρκους το 1392· μέχρι εκείνην τη στιγμή, ωστόσο, το θέμα είχε ουσιαστικά περιοριστεί στην ίδια την πόλη.  Ανακτήθηκε από το Βυζάντιο το 1402, η πόλη έγινε η έδρα ενός δεσποτάτου, μέχρι που παραδόθηκε στη Βενετία το 1423, κατά τη διάρκεια μιας άλλης πολιορκίας από τους Οθωμανούς που έληξε με την κατάκτηση της πόλης το 1430.

## Παραπομπές


## Πηγές

* 

Θεσσαλονικης
Θεμα
Θέμα Μακεδονίας

thumb|right|250px|Χάρτης της διοικητικής διαίρεσης της Βυζαντινής Αυτοκρατορίας (έτος 1025)
thumb|right|250px|Χάρτης της διοικητικής διαίρεσης του Βυζαντίου (έτος 1045)
Το **Θέμα Μακεδονίας** αποτελούσε διοικητικό διαμέρισμα («θέμα») της Βυζαντινής Αυτοκρατορίας το οποίο δημιουργήθηκε μεταξύ του 780 και του 800 μ.Χ. από την αυτοκράτειρα Ειρήνη την Αθηναία, από το παλαιότερο θέμα της Θράκης. Πρωτεύουσά του ήταν η Αδριανούπολη και τα εδάφη του θέματος της Μακεδονίας περιλάμβαναν περιοχές της σημερινής Θράκης στην Ελλάδα και στα νότια εδάφη της Βουλγαρίας και όχι περιοχές της σημερινής Μακεδονίας. Ωστόσο, κατά ορισμένη άποψη, περιλάμβανε και περιοχές της σημερινής Ανατολικής Μακεδονίας.Σύμφωνα με άλλη άποψη, περιλάμβανε και τη σημερινή Ανατολική Μακεδονία.

## Παραπομπές




Μακεδονίας
Θέμα Κύπρου

thumb|right|250px|Χάρτης της διοικητικής διαίρεσης του Βυζαντίου (έτος 650)
Το **[[Θέμα (Βυζάντιο)|Θέμα]] Κύπρου** ήταν πολιτική και στρατιωτική επαρχία της Βυζαντινής Αυτοκρατορίας η οποία περιελάμβανε την Κύπρο, έπειτα από την ανακατάληψή της από τον στόλο του Νικήτα Χαλκούτη το 965. Το θέμα της Κύπρου καταλύθηκε το 1191 από τον Ριχάρδο τον Λεοντόκαρδο, ο οποίος παρέδωσε το νησί στους Λουζινιάν.

## Ιστορία
Οι Βυζαντινοί ανακατέλαβαν το νησί από τους Άραβες, αποκτώντας έτσι ένα μέγιστης σημασίας σημείο στήριξης στην ανατολική Μεσόγειο, ώστε να έχουν την προοπτική μίας, έστω τμηματικής, ανακατάληψης της Συρίας. Λόγω της στρατηγικής του σημασίας, η διοίκηση του θέματος της Κύπρου ανατίθετο, στις περισσότερες των περιπτώσεων, σε έμπιστους συμμάχους του αυτοκράτορα. Τέτοια ήταν και η περίπτωση του Ευμάθιου Φιλοκάλη, στρατηγού του θέματος για διάρκεια 20 ετών (από το 1093 έως το 1112 περίπου). Διαδέχτηκε τον Ραψομάτη ο οποίος είχε αντιταχθεί στην αυτοκρατορική εξουσία προτού ηττηθεί από τον Ιωάννη Δούκα. Το θέμα διέθετε, τότε, στόλο με απώτερο σκοπό την οργάνωση στρατιωτικών επιχειρήσεων για την ανακατάληψη της Συρίας και της Αιγύπτου.

Το 1099, ο Φιλοκάλης απέκρουσε πιζάνικη επίθεση εναντίον του νησιού, ενώ εκπροσώπησε τον αυτοκράτορα Αλέξιο Α΄ Κομνηνό στις διαπραγματεύσεις με τους Σταυροφόρους. Επιπλέον, η Κύπρος ανέλαβε σε αρκετές περιπτώσεις τον ανεφοδιασμό των Σταυροφορικών Κρατών, λόγω της πλούσιας γεωργικής παραγωγής της. Στα τέλη του 12ου αιώνα, η Κύπρος χρησίμευε ως βάση για διεκδικητές του αυτοκρατορικού θρόνου: το 1184, ένας ανιψιός του Μανουήλ Κομνηνού με το όνομα Ισαάκ, κατέλαβε το νησί, όπου και αυτοανακηρύχτηκε αυτοκράτορας. Καθώς ο Ανδρόνικος Α΄ Κομνηνός δεν είχε την δυνατότητα να καταστείλει την εξέγερση αυτή, εκδικήθηκε με αντίποινα σε βάρος της οικογένειας του Ισαάκ. Το 1186, ο Ισαάκιος Β΄ Άγγελος, διάδοχος του Ανδρόνικου Α΄, επιχείρησε να θέση τέλος στην αυτονομία της Κύπρου, ωστόσο ο στόλος του ηττήθηκε από αυτόν του Μαργαριτώνη, Νορμανδό ναύαρχο που είχε σταλεί από τον Γουλιέλμο Β΄ της Σικελίας για την υπεράσπιση του Ισαάκ Κομνηνού. Έπειτα από αυτή την αποτυχία, το νησί ξέφυγε οριστικά από τον έλεγχο της Κωνσταντινούπολης. Το 1191, ο Ισαάκ Κομνηνός, όντας απομονωμένος, ηττήθηκε εύκολα από τον Ριχάρδο τον Λεοντόκαρδο, ο οποίος και παρέδωσε το νησί στους Λουζινιάν.

## Στρατηγοί και διοικητές του Θέματος της Κύπρου
* Ιωάννης ο ύπατος, 8ος αιώνας.
* Αλέξιος ο Αρμένιος, 8ος αιώνας.
* Πηγάσιος
* Βραχαμίας, 965
* Νικήτας Χαλκούτζης, 965 - .
* Νικηφόρος Βοτανειάτης, 11ος αιώνας.
* Λέων Πλευρής, 11ος αιώνας.
* Θεόφιλος Ερωτικός, 11ος αιώνας.
* Μιχαήλ, 11ος αιώνας.
* Νικηφόρος Μελισσηνός, 11ος αιώνας.
* Κωνσταντίνος Ευφορβηνός Κατακαλών, 11ος αιώνας.
* Κωνσταντίνος, 11ος αιώνας.
* Θεόδοτος, δεύτερο μισό 11ου αιώνα.
* Ραψομάτης, δεύτερο μισό 11ου αιώνα.
* Μανουήλ Βουτομύτης, 11ος αιώνας.
* Ευμάθιος Φιλοκάλης, 1093 έως το 1112.
* Βαρνάβας, τέλη 11ου - αρχές 12ου αιώνα.
* Αλέξιος Βρυέννιος
* Ελπίδιος Βραχάμιος
* Ισαάκ Δούκας Κομνηνός (de facto διοικητής).

## Παραπομπές


## Βιβλιογραφία
* .
* .
* .
* .

Κυπρου
Θεμα
Θέμα Σελευκείας

thumb|right|250px|Τα βυζαντινά θέματα κατά το έτος 950
Το **Θέμα Σελευκείας** αποτελούσε διοικητικό διαμέρισμα («θέμα») της Βυζαντινής Αυτοκρατορίας. Σύμφωνα και με το έργο *Περί θεμάτων* του αυτοκράτορα Κωνσταντίνου Πορφυρογέννητου, πρωτεύουσά του ήταν η Σελεύκεια της Ισαυρίας (σημ. Σιλιφκέ), στη σημερινήεπαρχία της Μερσίνης της Τουρκίας, στα νότια της Μικράς Ασίας, απέναντι από την Κύπρο. 

Μέχρι τον 9ο αιώνα η περιοχή ήταν μέρος του θέματος των Κιβυρραιωτών και η πόλη της Σελεύκειας έδρα του στρατηγού-διοικητή του θέματος με τον τίτλο του (δρουγγάριου). Ο αυτοκράτορας Θεόφιλος (829-842) την ανακήρυξε κλεισούρα. Αργότερα, περί το 930, ο αυτοκράτορας Ρωμανός τη μετέτρεψε σε ανεξάρτητο θέμα. Το θέμα διαιρούνταν σε παράκτιο και εσωτερικό και διέθετε φρουρά 5.000 ανδρών. 

Μετά την προσωρινή κατοχή της από τους Τούρκους, η πρωτεύουσα Σελεύκεια ανακαταλήφθηκε και οχυρώθηκε από τους Βυζαντινούς, το 1099. Το 1159 ο αυτοκράτορας Μανουήλ τη χρησιμοποίησε ως βάση για την προσωρινή ανακατάκτηση της Κιλικίας. Το θέμα παρέμεινε μέρος της αυτοκρατορίας μέχρι την κατάλυσή του από το Αρμενικό Βασίλειο της Κιλικίας το 1180.

Γνωστοί στρατηγοί-διοικητές ήταν:
* Λέων Βλάνγκας, στρατηγός
* Κοσμάς, στρατηγός
* Θεόδωρος, στρατηγός

## Παραπομπές


## Πηγές
* Catalogue of Byzantine Seals at Dumbarton Oaks and in the Fogg Museum of Art

Σελευκείας
Θέμα Λυκανδού

thumb|right|250px|Τα βυζαντινά θέματα κατά το έτος 950
Το **Θέμα Λυκανδού** αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στα νοτιο-ανατολικά της Μικράς Ασίας, κοντά στο σημερινό Ελβιστάν, έχοντας στα εδάφη του και τμήμα της σημερινή Επαρχίας Καχραμαν-μαράς, στην οροσειρά του Αντιταύρου, χωρίς πρόσβαση στη θάλασσα. Ιδρύθηκε στις αρχές του 10ου αιώνα, πιθανότατα το 908 σαν Κλεισούρα και καταλύθηκε από τους Σελτζούκους, το 1071, μετά την ήττα των Βυζαντινών στη Μάχη του Μαντζικέρτ. Επίσης το φθινόπωρο του 976 καταλύθηκε από τον αποστάτη Βάρδα Σκληρό με την αποφασιστική μάχη της Λυκανδού αλλά ξανα-ανακτήθηκε από τον αυτοκρατορικό στρατό 2-3 χρόνια αργότερα.



Λυκανδού
Θέμα Κολωνείας

thumb|right|250px|Τα βυζαντινά θέματα κατά το έτος 950
Το **Θέμα Κολωνείας** αποτελούσε διοικητικό διαμέρισμα («θέμα») της Βυζαντινής Αυτοκρατορίας, στα βόρεια-ανατολικά της Μικράς Ασίας, νότια από το Θέμα της Χαλδίας. Αρχικά ήταν μέρος του Θέματος των Αρμενιακών. Ιδρύθηκε στα μέσα του 9ου αιώνα και καταλύθηκε από τους Σελτζούκους, το 1071, μετά την ήττα των Βυζαντινών στη Μάχη του Μαντζικέρτ.

Η πρώτη μνεία για Θέμα στην Κολωνεία γίνεται σε γραπτές πηγές το 863, νωρίτερα όμως, γύρω στο 842, αναφέρεται δούκας Κολωνίας ο Κάλλιστος που δείχνει ότι ίσως είχε δημιουργηθεί από τότε το Θέμα. Ο Κωνσταντίνος Πορφυρογέννητος αναφέρει τον 10ο αιώνα ότι το Θέμα είχε 16 κάστρα, πρωτεύουσα έγινε το κάστρο της Κολωνείας που  ονομαζόταν έτσι από τους γειτονικούς λόφους που λέγονταν κολόνες από τον ντόπιο πληθυσμό. Ο Πορφυρογέννητος έδωσε τα όρια του θέματος που ήταν από την Μικρά Αρμενία μέχρι την Νεοκαισάρεια και το Φαλακρό όρος και από την πόλη των Αραβακρηνών έως την Νικόπολη την Τεφρική.

Το 1069 κατέλαβε το Κάστρο της Κολωνείας ο στασιαστής Ροβέρτος Κρισπίνος και το κράτησε μέχρι το 1073 όταν πέθανε και το κατέλαβαν οι τουρκομάνοι.

Γνωστοί διοικητές της Κολωνείας ήταν οι παρακάτω :
* Κάλλιστος
* Βάρδας Φωκάς
* Κατακαλών Κεκαυμένος, 1057-1059, 
* Γρηγόριος Γαβράς Ταρωνίτης

## Παραπομπές


## Πηγές
* Πρεμετίδης, Γαβριήλ (1987, Αριστοτέλειο Πανεπιστήμιο Θεσσαλονίκης (ΑΠΘ)), [ Η Μητρόπολις Κολωνείας]
* Constantinus (Imperium Byzantinum, Imperator, VII.), Johann Jacob Reiske, Opera, Τόμος 3



Κατηγορία:Θέματα της Βυζαντινής Αυτοκρατορίας
Θέμα Χαλδίας

thumb|right|250px|Τα βυζαντινά θέματα κατά το έτος 950
Το **Θέμα Χαλδίας** αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στα βόρεια της Μικράς Ασίας, στις ακτές της Μαύρης Θάλασσας. Ιδρύθηκε κοντά στο 840. Αποτέλεσε μέρος της Αυτοκρατορίας της Τραπεζούντος κατά τη διάρκεια της επικράτησης της Λατινικής Αυτοκρατορίας. 

## Βιβλιογραφία
*

## Αναφορές




Χαλδίας
Θέμα Ανατολικών

thumb|upright=2|250px|Τα βυζαντινά θέματα κατά το 780.
thumb|upright=2|250px|Τα βυζαντινά θέματα κατά το 842.
Το **Θέμα Ανατολικών** ήταν θέμα της Βυζαντινής Αυτοκρατορίας το οποίο βρισκόταν στη Μικρά Ασία (σημερινή Τουρκία). Μετά τη διαίρεση του Οψικίου στα μέσα του 8ου αιώνα, κατέστη το σημαντικότερο των θεμάτων της αυτοκρατορίας. Δημιουργήθηκε πριν από το 669, πιθανόν λίγο μετά τη δεκαετία του 640. Στις αρχές του 9ου αιώνα μειώθηκε σε μέγεθος και το ανατολικό του τμήμα στο Θέμα Καππαδοκίας ενώ το νοτιοανατολικό του τμήμα μετατράπηκε στο Θέμα Σελευκείας. Καταλύθηκε μετά το 1077, όταν τα εδάφη του κατακτήθηκαν από τους Σελτζούκους.

## Ιστορία
Η ακριβής ημερομηνία της δημιουργίας του θέματος αυτού δεν είναι γνωστή, ωστόσο η ύπαρξή του αναφέρεται για πρώτη φορά το 669. Ωστόσο, το πιθανότερο θεωρείται να δημιουργήθηκε, όπως συνέβη και με τα υπόλοιπα αρχικά θέματα, λίγο μετά τη δεκαετία του 640 ως περιοχή στρατοπέδευσης των υπόλοιπων του ρωμαϊκού στρατού της Ανατολής, ο οποίος είχε αποδεκατιστεί από τις αραβικές κατακτήσεις. Το Θέμα Ανατολικών, το οποίο κάλυπτε τις αρχαίες επαρχίες της Λυκαονίας, της Πισιδίας, της Ισαυρίας, καθώς και τμήματα της Φρυγίας και της Γαλατίας φιλοξενούσε το στράτευμα της Ανατολής, από το οποίο και πήρε το όνομά του. Πρωτεύουσά του φαίνεται να ήταν το Αμόριο, τουλάχιστον μέχρι την άλωσή του από τους Άραβες το 838.

Το Θέμα Ανατολικών αντιμετώπιζε άμεσα τις δυνάμεις του Χαλιφάτου και ήταν ιδιαιτέρως ισχυρό: διέθετε στράτευμα  ανδρών κατά τον 8ο αιώνα και  κατά τον 9ο αιώνα, αιώνα στη διάρκεια του οποίου συνολικά 34 φρούρια ήσαν καταγεγραμμένα. Ο στρατηγός του, ο οποίος ήταν κάτοχος των τίτλων του πατρικίου, του ανθύπατου και του πρωτοσπαθάριου, ήταν ο πρώτος εκ των στρατηγών βάση σημασίας. Επρόκειτο για ένα από τα πλέον ανώτερα αξιώματα της αυτοκρατορίας, καθώς και ένα από τα ελάχιστα που ήσαν απαγορευμένα στους ευνούχους. Η ισχύς αυτή τον καθιστούσε, πάραυτα, ως έναν κίνδυνο για τον αυτοκράτορα: μία πρώτη εξέγερση αναφέρεται ότι έλαβε χώρα το 681, ενώ ο διοικητής του, Λέοντας Ίσαυρος, κατόρθωσε να καταλάβει τον αυτοκρατορικό θρόνο το 717. Ένας άλλος στρατηγός, ο Βαρδάνης Τούρκος, εξεγέρθηκε το 803. Στον αντίποδα, ο Κωνσταντίνος Ε΄ βρήκε εκεί καταφύγιο και στήριξη το 742, ενάντια στον σφετεριστή Αρτάβασδο.

Ωστόσο, στις αρχές του 9ου αιώνα, η ανατολική του τούρμα αποσχίστηκε για τη δημιουργία του παραμεθόριου θέματος της Καππαδοκίας. Επιπλέον, στη διάρκεια της βασιλείας του αυτοκράτορα Θεόφιλου, το νοτιοανατολικό του τμήμα μετατράπηκε σε ένα αυτόνομο στρατιωτικό θέμα, αυτό της Σελευκείας. Το θέμα αναφέρεται για τελευταία φορά στις πηγές το 1077, όταν ο στρατηγός του, Νικηφόρος Βοτανειάτης, ανακηρύχτηκε αυτοκράτορας. Λίγο καιρό αργότερα, η περιοχή κατακτήθηκε από τους Σελτζούκους.

## Στρατηγοί του Θέματος Ανατολικών
*Λεόντιος, πριν το 695, μετέπειτα αυτοκράτορας
*Λέοντας Γ΄ Ίσαυρος, γύρω στο 681, μετέπειτα αυτοκράτορας
*Βαρδάνης Τούρκος, γύρω στο 803
*Λέων Ε΄, μετέπειτα αυτοκράτορας το 813
*Νικηφόρος Ξιφίας, 1022
*Θεοφύλακτος Δαλασσηνός
*Νικηφόρος Γ΄ Βοτανειάτης, γύρω στο 1077, μετέπειτα αυτοκράτορας

## Παραπομπές


Ανατολικων
Κατηγορία:Λυκαονία
Κατηγορία:Πισιδία
Κατηγορία:Καππαδοκία
Κατηγορία:Φρυγία
Θέμα Μεσοποταμίας

thumb|right|250px|Τα βυζαντινά θέματα κατά το έτος 950
Το **Θέμα Μεσοποταμίας** αποτελούσε διοικητικό διαμέρισμα («θέμα») της Βυζαντινής Αυτοκρατορίας, στα ανατολικά της Μικράς Ασίας, μεταξύ των ποταμών Αρσανία (σημερινός Μουράτ και του σημερινού Τσιμισγκεζέκ (Çimisgezek). Δεν πρέπει να συγχέεται ούτε με την περιοχή της Μεσοποταμίας, ούτε με την παλαιά Ρωμαϊκή και νεώτερη Βυζαντινή επαρχία της Μεσοποταμίας. Το θέμα αυτό ιδρύθηκε πιθανότατα μεταξύ 899 και 911. Το μεγαλύτερό του μέρος προήλθε από τα εδάφη του αρμενικού πριγκιπάτου του Τάκις με τη συνεργασία του αρχηγού του Εμμανουήλ και των γιων του, οι οποίοι έλαβαν εδάφη και τίτλους σε άλλα μέρη της αυτοκρατορίας.

Διοικητές του θέματος αναφέρονται οι:
* Ορέστης, στρατηγός και πρώτος διοικητής
* Κωνσταντίνος, κατεπάνω
* Λέων, κατεπάνω
* Μιχαήλ, κατεπάνω
* Νικόλαος, κατεπάνω
* Αχίλειος, στρατηγός
* Νικόλαος, στρατηγός
* Ρωμανός, στρατηγός

## Παραπομπές


## Πηγές

* 
* 
* 
* 
* 
* Catalogue of Byzantine Seals at Dumbarton Oaks and in the Fogg Museum of Art ...

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Αρμενία
Πλατωνικός ρεαλισμός

Ρεαλισμός είναι το φιλοσοφικό ρεύμα που θεωρεί ότι το πραγματικό είναι κάτι που υπάρχει καθεαυτό ανεξάρτητα από τη μεσολάβηση του υποκειμένου. Πλατωνικός ρεαλισμός είναι ο ρεαλισμός όπου το ον καθεαυτό είναι ο κόσμος των ιδεών ή ειδών ή νοουμένων.

Κατηγορία:Πλατωνισμός
Δαμάσκιος

Ο **Δαμάσκιος** (458-πρώτο ήμισυ του 6ου αι.) ήταν ο τελευταίος Διευθυντής της Ακαδημίας του Πλάτωνα και σημαντικός νεοπλατωνικός φιλόσοφος, που ασχολήθηκε με τα βασικά ζητήματα της οντολογικής ιεραρχίας, της σχέσης του όντος με το εν και της θέσης της ψυχής μέσα στην οντολογική αλυσίδα.
## Βιογραφία
Γεννήθηκε στη Δαμασκό της Συρίας, από όπου έλαβε και το όνομά του. Το συριακό του όνομα είναι άγνωστο. Φοίτησε στην Αλεξάνδρεια της Αιγύπτου ρητορική με τον Θέωνα και φιλοσοφία με τον Ερμεία, τον Αμμώνιο και τον Ηλιόδωρο. Αργότερα εγκαταστάθηκε στην Αθήνα όπου ήταν μαθητής του Μαρίνου, του Ζηνόδωτου και του Ισίδωρου, τον οποίο και διαδέχθηκε στην διεύθυνση της Νεοπλατωνικής Σχολής των Αθηνών το 515 περίπου. Έκλεισε τη Σχολή γιατί εκδιώχθηκε από τον Ιουστινιανό τον Μέγα το 529. Μαζί με τους μαθητές του Σιμπλίκιο,  Ευλάμπιο τον Φρύγα, Πρισκιανό τον Λυδό, Ερμεία και Διογένη από τη Φοινίκη και Ισίδωρο τον Γαζαίο, εγκαταστάθηκαν στην Αυλή του Πέρση βασιλιά Χοσρόη. Στη συνέχεια λέγεται ότι μετέβη μαζί με τους έξι προαναφερθέντες μαθητές του στην Αιγυπτιακή όαση Σίβα, όπου λειτουργούσε το ιερό του Άμμωνα Δία, συνεχίζοντας τη φιλοσοφική τους δράση..

## Έργο
Το κυρίως σύγγραμμά του ονομάζεται *Απορίαι καὶ λύσεις περὶ τῶν πρώτων ἀρχῶν* στο οποίο επικεντρώνεται σε οντολογικά μεταφυσικά ερωτήματα και υποστηρίζει ότι το "Εν" (ο Θεός) (έτσι όπως το εννοεί ο Πλωτίνος και ο Πρόκλος) συνδέεται με το "Ον" και τον "Νου", και ότι δεν είναι κάτι απόλυτο σε έναν ανώτερο κόσμο. Σώζεται ακόμα το σύγγραμμα *Εις τον Πλάτωνος Παρμενίδην απορίαι  και λύσεις*. Άλλα έργα του Δαμάσκιου είναι κυρίως σχόλια σε έργα του Αριστοτέλη και του Πλάτωνα:
* Σχόλιο στον *[[Φαίδων (διάλογος)|Φαίδωνα]]* του Πλάτωνα
* Σχόλιο στον *Φίληβο* του Πλάτωνα
Ανάμεσα στα χαμένα του έργα είναι:
* Σχόλια στον *[[Τίμαιος (διάλογος)|Τιμαιο]], τον [[Αλκιβιάδης Α´|Αλκιβιάδη Α´]]* και άλλους πλατωνικούς διαλόγους.
* Σχόλια σε αριστοτελικά έργα.
* *Η Ζωή του Ισίδωρου*. 
* *Λόγοι Παράδοξοι.*

Ένα επίγραμμά του σώθηκε στην Παλατινή Ανθολογία (VI 553) και την Ανθολογία του Πλανούδη. Από τον Πάτον, θεωρείται ότι το επίγραμμά του ανήκε στη συλλογή Κύκλος των νέων επιγραμμάτων του Αγαθία.

## Παραπομπές


## Εξωτερικοί σύνδεσμοι
*Χρ. Τερέζης, ''Ύπαρξη και ουσία κατά τον Δαμάσκιο''. Ελληνική Φιλοσοφική Επιθεώρηση, τευχ. 10, σελ. 168 - 179, 1993
*Βιβλιοθήκη - Ελευθεροτυπία, 14 Μαΐου 1999
*''Ο θάνατος των φιλοσόφων και η συνέχεια της φιλοσοφίας'', Κέντρο Ελληνικής Γλώσσας

Κατηγορία:Ανθολογία του Πλανούδη
Κατηγορία:Παλατινή Ανθολογία
Κατηγορία:Νεοπλατωνικοί φιλόσοφοι
Κατηγορία:Βυζαντινοί φιλόσοφοι
Κατηγορία:Μαθητές του Σωκράτη
Κατηγορία:Ακαδημεικοί φιλόσοφοι
Κατηγορία:Φιλόσοφοι της γλώσσας
Κατηγορία:Σύροι φιλόσοφοι
Κατηγορία:Βυζαντινοί του 5ου αιώνα
Historia Regum Britanniae

Το έργο ***Historia Regum Britanniae*** (αποδιδόμενο ως «Η Ιστορία των Βασιλέων της Βρετανίας») είναι ψευδοϊστορικό έργο, το οποίο συνέγραψε ο Τζέφρεϊ του Μονμάουθ κάπου ανάμεσα στην περίοδο 1135 - 1139 και αποτελούσε ένα από τα πλέον δημοφιλή βιβλία κατά την περίοδο του Μεσαίωνα.

## Περιεχόμενο
Η Ιστορία των βασιλέων της Βρετανίας αφηγείται την ιστορία της Βρετανίας από την εποχή που ο, καταγόμενος από την Τροία, Ρωμαίος Βρούτος (λατ. *Brutus*, κελτικά *Bryttys*), δισέγγονος του Αινεία ως τα τέλη του 7ου αιώνα, οπότε οι Σάξονες επέβαλαν την κυριαρχία τους στη νήσο. Η αφήγηση βρίθει ηρώων, εν τούτοις μεγάλο της μέρος είναι απλά μύθοι. Υπάρχουν, όμως, και γεγονότα τα οποία δεν είναι προϊόντα μυθοπλασίας. Στον Τζέφρεϊ συχνά αποδίδεται το γεγονός ότι ο βασιλέας Αρθούρος μεταβλήθηκε σε παγκόσμια γνωστό μυθικό ήρωα και ότι ήταν αυτός που απέδωσε στον Αρθούρο την μυθική του διάσταση.

Η εργασία του Τζέφρεϊ ήταν αμφισβητήσιμη ακόμη και από τους συγχρόνους του, καθώς πολλοί την θεωρούσαν «ένα σωρό σκουπιδιών», αποτέλεσε, όμως, την βάση της αγγλικής ιστοριογραφικής παράδοσης. Ο πλέον αμφισβητούμενος ισχυρισμός του ήταν ότι βάσισε την «Ιστορία» του σε ένα «Βρετανικό βιβλίο» (εννοώντας «Ουαλικό»). Ο ίδιος ο συγγραφέας ήταν Ουαλός και η εργασία του σαφώς σκιαγραφεί πολλές από τις ουαλικές και κελτικές παραδόσεις. Οι ιστορικοί συχνά ήρθαν σε διενέξεις σχετικά με το αν πράγματι χρησιμοποίησε κάποιο παρόμοιο βιβλίο ή αν απλώς το ανέφερε για να αποκτήσει περισσότερη αξιοπιστία.

Η ιστορία ξεκινά με την ίδρυση της Βρετανίας από τον Βρούτο και τον Κοριναίο, τον επώνυμο ιδρυτή της Κορνουάλης, ο οποίος εξολόθρευσε τους γίγαντες που ζούσαν εκεί. Ακολουθούν οι ιστορίες των πρώτων βασιλέων ως την ρωμαϊκή κατάκτηση της νήσου. Περιλαμβάνει επεισόδια όπως η ίδρυση του Μπαθ από τον Bladud και η ίδρυση του Λέστερ (*Leicester*) από τον Ληρ (*Leir* ή *Lear*). Η ιστορία της διείσδυσης των Σαξόνων κατά την διάρκεια της βασιλείας του «άνομου σφετεριστή» Βόρτιγκερν (*Vortigern*), της επιτυχημένης αντίστασης κατά των Σαξόνων από τον Βόρτιμερ (*Vortimer*) και η αποκατάσταση της ορθής γραμμής διαδοχής ακολουθείται από τις ένδοξες θητείες του Αυρηλίου (*Aurelius*) και του αδελφού του Ούθερ Πέντραγκον (*Uther Pendragon*) και τις κατακτήσεις του Αρθούρου, που αποτελούν το αποκορύφωμα της εξιστόρησης. Στα κεφάλαια 106 ως 111 παρουσιάζεται ο γητευτής Μέρλιν, ο οποίος προφητεύει με σκοτεινό αλλά αποκαλυπτικό τρόπο την μέλλουσα πολιτική ιστορία της Βρετανίας. Τα συγκεκριμένα κεφάλαια εκδόθηκαν πρώτα, πριν το 1136 και ήταν αυτά από τα οποία πηγάζει το ύφος των πολιτικών προφητειών που αποδίδονται στον Μέρλιν.

Το τελευταίο κεφάλαιο της «Ιστορίας» αντικρούει τους ισχυρισμούς ιστορικών που αμφισβήτησαν τις ιστορικές πηγές του συγγραφέα και τους καλεί να εξετάσουν καλύτερα την μαρτυρία των χειρογράφων.

## Παραπομπές



Κατηγορία:Ιστορικά συγγράμματα
Κατηγορία:Μεσαιωνική ιστορία της Αγγλίας
Κατηγορία:Χειρόγραφα
Αμμώνιος Σακκάς

Ο **Αμμώνιος Σακκάς** (175 - 242) ήταν Έλληνας φιλόσοφος που άκμασε στην Αλεξάνδρεια, ο οποίος θεωρείται από τους ιδρυτές του Νεοπλατωνισμού. Είναι γνωστός κυρίως ως δάσκαλος του Πλωτίνου, τον οποίο δίδαξε από το 232 έως το 243..

Θεωρείται πως επηρέασε καθοριστικά τον Πλωτίνο στην ανάπτυξη του Νεοπλατωνισμού αν και οι δικές του φιλοσοφικές απόψεις παραμένουν σχετικά άγνωστες,. Χριστιανοί συγγραφείς υποστήριξαν ότι ο Αμμώνιος ήταν Χριστιανός, αλλά αυτή η φήμη ήταν είτε εσκεμμένη επινόηση είτε ο Αμμώνιος Σακκάς συγχέεται με κάποιον άλλο συνονόματο συγγραφέα της εποχής, πιθανώς τον Αμμώνιο τον Αλεξανδρέα.

https://en.wikipedia.org/wiki/Ammonius_Saccas

## Παραπομπές


Αμμωνιος Σακκας
Χρυσός δίσκος

[thumb|right|250px|Χρυσός δίσκος που χαρίστηκε στον [Άρθουρ Ρούμπινσταϊν για τις πωλήσεις του.]]
Ο **χρυσός δίσκος** είναι τύπος βραβείου που απονέμεται σε τραγουδιστές και μουσικές όταν κάνουν μία κυκλοφορία και η μετέπειτα πορεία στην αγορά έχει πολλά κέρδη.



Κατηγορία:Μουσική βιομηχανία
Κατηγορία:Μουσικά βραβεία
Καλλιγράφημα

**Καλλιγράφημα** ή **καλίγραμμα** ή **σχηματικό ποίημα** ή **συγκεκριμένο ποίημα** είναι ένα είδος ποιήματος (που μπορεί να είναι μια φράση ή λέξη) στο οποίο η γραμματοσειρά, η καλλιγραφία ή γραφή είναι τοποθετημένα με τέτοιο τρόπο ώστε να δημιουργούν οπτική εικόνα. Το είδος αυτό ποίησης χαρακτηρίζεται με τον νεότερο όρο **συγκεκριμένη ποίηση**.  Χαρακτηριστικά του είδους είναι η απουσία σημείων στίξης και η ελευθερία στη διάταξη των λέξεων. Η εικόνα αποδίδει το νόημα του ποιήματος. Το ενδιαφέρον είναι ότι η εικόνα μπορεί να αποδοθεί σε όλες τις γλώσσες με τον ίδιο τρόπο.

Το σχήμα του περιγραφόμενου ή υπονοούμενου αντικειμένου έδιναν στα ποιήματά τους ορισμένοι Έλληνες ποιητές τον 3ο αιώνα π.Χ. Τα ποιήματα αυτά ονομάζονται τεχνοπαίγνια. Τα Σχηματοποιημένες μορφές έδιναν αρκετοί ποιητές κατά την Αναγέννηση και τον 17ο αιώνα. Νεότερα χαρακτηριστικά δείγματα παρουσιάστηκαν από τον Στεφάν Μαλαρμέ το 1897 και τα *Καλλιγράμματα* του Γκιγιώμ Απολλιναίρ το 1918.

Η συγκεκριμένη ποίηση έγινε παγκόσμιο ρεύμα ξεκινώντας από τον Eugen Comringer το 1953.
Στην Ελλάδα το είδος αυτό έκανε γνωστό ο νομπελίστας ποιητής Γιώργος Σεφέρης (Σεφεριάδης).

## Παραπομπές


## Βιβλιογραφία
*
*Ιωάννης Παρίσης και Νικήτας Παρίσης, *Λεξικό Λογοτεχνικών Όρων Λυκείου*, ΟΕΔΒ, Παιδαγωγικό Ινστιτούτο-ΥΠΕΠΘ
*Γιώργος Σεφέρης, *Τετράδιο Γυμνασμάτων Β΄*Αθήνα, Ίκαρος, 1976
*Γιώργος Σεφέρης, *Ποιήματα*, Αθήνα Ίκαρος, 1974

## Εξωτερικοί σύνδεσμοι
*Συλλογή καλλιγραφημάτων από την Laura Ruggeri

Κατηγορία:Ποίηση
Νομισματική Επιτροπή (Ελλάδα)

[thumb|right|270px|Το κεντρικό κτήριο της Τράπεζας της Ελλάδος στην [Αθήνα, στην οδό Πανεπιστημίου 21]]
Η **Νομισματική Επιτροπή** ήταν οικονομικό κυβερνητικό συλλογικό όργανο της Δημόσιας Διοίκησης που ιδρύθηκε με τη λήξη του Β' ΠΠ.

Ιδρύθηκε στις 24 Ιανουαρίου του 1946 με προσωρινό χαρακτήρα ως ιδιαίτερη υπηρεσία της Τράπεζας της Ελλάδος με αντικείμενο τον συντονισμό της πολιτικής πιστωτικής κυκλοφορίας. Το 1960, με το νομοθετικό διάταγμα 4108/1960, η επιτροπή αυτή έλαβε μόνιμο χαρακτήρα μετά από πολυάριθμες ανανεώσεις της θητείας της. Στην μόνιμη αυτή μορφή (διήρκεσε μέχρι το 1971) συμμετείχαν ο Υπουργός Συντονισμού (Πρόεδρος της επιτροπής), ο Υπ. Εμπορίου και Βιομηχανίας, ο Υφυπουργός Συντονισμού, ο Διοικητής της Τραπέζης της Ελλάδος και ένας Καθηγητής του Πανεπιστημίου Αθηνών με ειδίκευση στα οικονομικά και νομισματικά θέματα.
Οι αρμοδιότητες της επιτροπής αυτής ήταν ο σχεδιασμός νομισματικής πολιτικής και να ελέγχει τον συνολικό όγκο των πιστώσεων και κατά κλάδο επιχειρηματικότητας, να ρυθμίζει το ύψος των επιτοκίων, να παρακολουθεί την αγορά χρυσού και την εφαρμογή της συναλλαγματικής πολιτικής λαμβάνοντας σχετικά μέτρα.

Η Νομισματική Επιτροπή με τις παραπάνω αρμοδιότητες είχε καταστεί το κύριο όργανο - σύνδεσμος της εκάστοτε κυβέρνησης και της ΤτΕ. Ο ρόλος της κρίθηκε ιδιαίτερα σημαντικός στην άσκηση της εκάστοτε νομισματικής πολιτικής. Τελικά, η Νομισματική Επιτροπή καταργήθηκε το 1982 με τον Ν.1266 και οι αρμοδιότητές της μεταβιβάστηκαν στην Τράπεζα της Ελλάδος όπου με τον ίδιο νόμο τροποποιήθηκε και το καταστατικό της Τράπεζας. Έκτοτε η κυβέρνηση ασκεί την οικονομική πολιτική, ενώ η ΤτΕ τη νομισματική και συναλλαγματική πολιτική.

## Σημειώσεις
Τις αρμοδιότητες αυτές, μέσα σε πλαίσια ανοικτής αγοράς, διατήρησε η ΤτΕ ουσιαστικά μέχρι την ένταξη της Ελλάδας στην Οικονομική και Νομισματική Ένωση (ΟΝΕ) (1 Ιανουαρίου 2001).

## Πηγές
* "Εγκυκλοπαίδεια Πάπυρος Larousse Britannixa" τομ.44ος, σελ.290

Κατηγορία:Νομισματική
Κατηγορία:Δημόσια Διοίκηση
Πατρίδα

[μικρογραφία|Το έργο του [Ευγένιος Ντελακρουά|Ευγένιου Ντελακρουά Liberty Leading the People προσωποποιεί τη γαλλική πατρίδα.]]
Η **πατρίδα** (αρχαία ελληνικά: ) είναι ο τόπος όπου έχει διαμορφωθεί μια πολιτιστική, εθνική ή φυλετική ταυτότητα. Ο ορισμός μπορεί επίσης να σημαίνει απλώς τη χώρα γέννησης κάποιου. Οι άνθρωποι που ζουν στην πατρίδα έχουν συνήθως ως κοινά τη γλώσσα, τα έθιμα και τη θρησκεία, που στις σύγχρονες κοινωνίες καθορίζονται από κοινό νόμισμα και κοινή πολιτική για σχεδόν όλα τα θέματα (π.χ. κοινό σύνταγμα και νόμους), κώδικες επικοινωνίας και κοινά συμφέροντα.

Πατρίδα είναι η χώρα των «πατέρων», των «προγόνων» ή των προγόνων κάποιου. Η λέξη μπορεί επίσης να σημαίνει τη χώρα της εθνικότητας, τη χώρα στην οποία κάποιος μεγάλωσε, τη χώρα στην οποία οι πρόγονοί του ζούσαν επί γενεές, ή τη χώρα που κάποιος θεωρεί πατρίδα του, ανάλογα με το πως τη χρησιμοποιεί το άτομο.

Μπορεί να θεωρηθεί ως μια εθνικιστική έννοια, στο βαθμό που προκαλεί συναισθήματα που σχετίζονται με τους οικογενειακούς δεσμούς και τους συνδέει με την εθνική ταυτότητα και τον πατριωτισμό. Μπορεί να συγκριθεί με τη μητέρα πατρίδα και σε ορισμένες γλώσσες χρησιμοποιούνται περισσότεροι από ένας όρος.

Η αρχαία ελληνική λέξη πατρίς, πατρίδα, οδήγησε στο πάτριος, των πατέρων μας, και από εκεί στο λατινικό patriota και το παλαιογαλλικό patriote, που σημαίνει συμπατριώτης- από αυτά προέρχεται η αγγλική λέξη patriotism. Η σχετική αρχαία ρωμαϊκή λέξη Patria οδήγησε σε παρόμοιες μορφές στις σύγχρονες ρομανικές γλώσσες.

## Παραπομπές

## Εξωτερικοί σύνδεσμοι

* Nationalism and Ethnicity - A Theoretical Overview
*Τι είναι η πατρίδα μας; Ι. Πολέμης

Κατηγορία:Εθνικισμός
Κατηγορία:Πολιτισμική γεωγραφία
Κατηγορία:Εθνότητα στην πολιτική
1406 Κόμπα

Ο **Κόμπα (Komppa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,286. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού χημικού Γκούσταφ Κόμπα (*Gustaf Komppa*, 1867-1949), εκ των ιδρυτών του Αστεροσκοπείου του Τούρκου.

## Φυσικά χαρακτηριστικά
Η μέση διάμετρος του Κόμπα εκτιμάται σε 25,89 χιλιόμετρα. Ο φασματικός τύπος του είναι **Ld** (κατά SMASSII), ενώ το γεωμετρικό άλβεδό του είναι 0,1517. Ο Κόμπα περιστρέφεται γύρω από τον εαυτό του μία φορά κάθε περίπου 3 ως 4 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κομπα
1407 Λίντελοφ

μικρογραφία|3D μοντέλο του αστεροειδούς 1407 Λίντελοφ
Ο **Λίντελοφ (Lindelöf)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,073. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού μαθηματικού Ερνστ Λέοναρντ Λίντελεφ (1870-1946).

## Φυσικά χαρακτηριστικά
Η μέση διάμετρος του Λίντελοφ εκτιμάται σε 20,98 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,2309. Ο Λίντελοφ περιστρέφεται γύρω από τον εαυτό του μία φορά κάθε 31 ώρες και 9 λεπτά, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιντελοφ
1408 Τρουζάντα

Η **Τρουζάντα (Trusanda)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,168. Ανακαλύφθηκε το 1936 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ονοματεπώνυμο της **Tru**de Hichge**sand**, μιας γνωστής του Γερμανού αστρονόμου Χάινριχ Φοχτ.

## Φυσικά χαρακτηριστικά
Η μέση διάμετρος της Τρουζάντα εκτιμάται σε 32,46 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0668. Δεν είναι γνωστό αν και με ποια περίοδο περιστρέφεται η Τρουζάντα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τρουζαντα
1409 Ίσκο

Ο **Ίσκο (Isko)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,046. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ονοματεπώνυμο της **I**l**s**e **Ko**ch, της συζύγου του Γερμανού αστρονόμου Φριτς Κούμπαχ.

## Φυσικά χαρακτηριστικά
Η μέση διάμετρος του Ίσκο εκτιμάται σε 35,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0805. Ο Ίσκο περιστρέφεται γύρω από τον εαυτό του μία φορά κάθε 10 ως 13 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιζκο
1410 Μάργκρετ

Η **Μάργκρετ (Margret)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,981. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της Μάργκρετ Μπράουν (*Margret Braun*), συζύγου του Γερμανού αστρονόμου Χάινριχ Φοχτ.

## Φυσικά χαρακτηριστικά
Η μέση διάμετρος της Μάργκρέτ εκτιμάται σε περίπου 19,1 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1763. Είναι άγνωστο αν και με ποια περίοδο περιστρέφεται η Μάργκρετ γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαργκρετ
1404 Αίας

μικρογραφία|3D μοντέλο του αστεροειδούς 1404 Αίας
Ο **Αίας (Ajax)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,00. Ανακαλύφθηκε το 1936 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον ομώνυμο ήρωα του Τρωικού πολέμου, τον γιο του Τελαμώνα.

## Φυσικά χαρακτηριστικά
Η μέση διάμετρος του Αίαντα εκτιμάται σε 81,7 ± 3,2 χιλιόμετρα, ενώ η μάζα του σε 570 τρισεκατομμύρια τόνους για μέση πυκνότητα 2 gr/cm³. Με βάση αυτή τη μάζα, η επιτάχυνση της βαρύτητας στον ισημερινό του Αίαντα εκτιμάται σε 2,28 cm/sec² περίπου (430 φορές μικρότερη από την αντίστοιχη γήινη), ενώ η ταχύτητα διαφυγής σε 43,1 m/sec (155 χιλιόμετρα την ώρα). Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0665. Η μέση θερμοκρασία στην επιφάνειά του εκτιμάται σε 150 ως 155 περίπου βαθμούς Κελσίου υπό το μηδέν. Είναι άγνωστο αν και με ποια περίοδο περιστρέφεται ο Αίας γύρω από τον εαυτό του, πιθανώς μία φορά κάθε 28,4 ώρες.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Αιας
1405 Σιμπέλιους

Ο **Σιμπέλιους (Sibelius)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,573. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού συνθέτη κλασικής μουσικής Γιαν Σιμπέλιους.

## Φυσικά χαρακτηριστικά
Η μέση διάμετρος του Σιμπέλιους εκτιμάται σε 12,18 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,1432. Ο Σιμπέλιους περιστρέφεται γύρω από τον εαυτό του μία φορά κάθε 6 ώρες και 3 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιμπελιους
Χάινριχ Άλντεγκρεβερ

Ο **Χάινριχ Άλντεγκρεβερ** (γερμ.: *Heinrich Aldegrever*) ή αλλιώς **Χίνρικ Τρίπενμαικερ** (*Hinrik Trippenmäker*) (1502-μεταξύ 1555 και 1561) υπήρξε Γερμανός χαλκοχαράκτης, ζωγράφος και σφραγιδοκόπτης της Αναγέννησης.

## Βιογραφία
Γεννήθηκε το 1502 στο Παντερμπόρν. Η μητέρα του λεγόταν Καταρίνα, και πατέρας του ήταν ο αστός Χέρμαν Τρίπενμαικερ, κατασκευαστής ξύλινων υποδημάτων. Μαθήτευσε ζωγράφος, μάλλον στο Ζοστ, αφού στη γενέτειρά του δεν φαίνεται να υπήρχε επαγγελματική ένωση ζωγράφων την εποχή εκείνη. Σε ηλικία 19 χρονών το 1521 πήγε στο Μύνστερ και εργάστηκε ως μαθητευόμενος στο ατελιέ του ζωγράφου Λούτκγερ τομ Ρινγκ του γηραιού. Εν συνεχεία περιόδευσε την Ολλανδία για να εξειδικευτεί όπως ήταν το συνήθειο την εποχή εκείνη. Επέστρεψε στην πατρίδα του και εργάστηκε στο Ζοστ. Γύρω στο έτος 1526-27 πολιτογραφήθηκε αστός στο Ζοστ και γράφτηκε στα μητρώα της επαγγελματικής ένωσης των εκεί ζωγράφων. 

Απεβίωσε μεταξύ των ετών 1555 και 1561.


File:Aldegrever_Georg_Ferber.jpg|*Georg Ferber*, 1537, Βαρσοβία, Muzeum Pałacu Króla Jana III w Wilanowie
File:Heinrich_Aldegrever.jpeg|*Αυτοπροσωπογραφία*, 1537
File:Heinrich_Aldegrever_-_O_mestre_de_cerimônias.jpg|*Ο τελετάρχης*, 1538, Ρίο Ιανέιρο,  Biblioteca Nacional do Brasil
File:Aldegrever_Rhea_Silvia.jpg|*Η Ρέα Σίλβια και τα δίδυμα Ρωμύλος και Ρώμος*, Βαρσοβία, Εθνικό Μουσείο    

## Παραπομπές


## Πηγές
* Fritz, Rolf: *Heinrich Aldegrever als Maler*, Dortmund 1959
* Heppe, Karl B.: *Heinrich Aldegrever*: die Kleinmeister und die Kunsthandwerker der Renaissance. - Unna: Kulturamt, 1986. - ISBN 3-924210-18-7
* Kösters, Klaus (Hrsg.): *Bilderstreit und Sinnenlust*: Heinrich Aldegrever (1502-2002); Ausstellungskatalog. - Unna: MediaPrint-Verl., 2002. - ISBN 3-935019-65-3
* Lorenz, Angelika (Hrsg.): *Heinrich Aldegrever*: Auswahlkatalog und Ausstellungskatalog mit Kupferstichen aus der Sammlung des Museums zu seinem 500. Geburtstag. - Münster: Westfälisches Landesmuseum für Kunst und Kulturgeschichte, 2002. - ISBN 3-88789-140-6
* Karl Möseneder (Hrsg.): Zwischen Dürer und Raffael. Graphikserien Nürnberger Kleinmeister. Petersberg 2010.

## Εξωτερικοί σύνδεσμοι
* Παρουσίαση του έργου του Άλντεγκρέβερ
* Παρουσίαση έργων του Άλντεγκρέβερ

Κατηγορία:Γερμανοί ζωγράφοι
Κατηγορία:Γερμανοί χαράκτες
Κατηγορία:Ζωγράφοι της Αναγέννησης
Κατηγορία:Χαράκτες της Αναγέννησης
Κατηγορία:Χρυσοχόοι
Κατηγορία:Σκιτσογράφοι
Κατηγορία:Εικονογράφοι
Κατηγορία:Γερμανοί σχεδιαστές
C3H7I

Ο γενικός χημικός τύπος **C<sub>3</sub>H<sub>7</sub>I** μπορεί να αναφέρεται στα ακόλουθα ισομερή θέσης:

* 1-ιωδοπροπάνιο, με σύντομο συντακτικό τύπο CH3CH2CH2I
* 2-ιωδοπροπάνιο, με σύντομο συντακτικό τύπο CH3CHICH3
Βερόνικα Γκαμπάρα

Η **Βερόνικα Γκαμπάρα** (Veronica Gambara, 30 Νοεμβρίου 1485 - 13 Ιουνίου 1550) ήταν Ιταλίδα ποιήτρια και πολιτική ηγέτις.

## Βιογραφία
Γεννήθηκε στο Πραταλμποΐνο (Pratalboino), σήμερα αποκαλούμενο Πραλμποΐνο (Pralboino) στις 30 Ιουνίου 1485. Έλαβε εξαιρετική παιδεία και διδάχτηκε την λατινική και ελληνική γλώσσα. Παντρεύτηκε το 1508 τον Τζιμπέρτο Ι', Κόμη του Κορρέτζιο. Μετά τον θάνατο του συζύγου της το 1518 κυβέρνησε η ίδια τη μικρή επικράτειά της, και αναδείχτηκε ικανή και εξαιρετική πολιτικός, αν και προσωπικά προτιμούσε την ήρεμη ζωή. Οι λυρικές της ικανότητές της θαυμάστηκαν από το κοινό της εποχής της. Είχε τακτική αλληλογραφία με τον επίσκοπο Πιέτρο Μπέμπο, ενώ ο οίκος της στην Μπολόνια ήταν συχνό φιλολογικό στέκι, στο οποίο συναθροίζονταν οι σημαντικότεροι ποιητές της εποχής της. Εξύμνησε την αγάπη, τον πόνο, την τύχη, το κάλλος, την απλοϊκή ζωή της επαρχίας και τοπία της φύσης. Έγραψε επίσης στίχους πολιτικού περιεχομένου και θούριους κατά των Τούρκων. 

Απεβίωσε στο Κορρέτζιο στις 13 Ιουνίου 1550.

## Συγγράμματα
Τα άπαντά της δημοσιεύτηκαν από τον Φελίτσε Ριτσάρντι υπό τον τίτλο *Rime e lettere di V. G.* το  1759 και από την Πία Μεστίκα Τσιαππέττι το 1879.

## Παραπομπές


## Πηγές
* Cesare Bozzetti, Pietro Gibellini, Ennio Sandal (Hrsg.): *Veronica Gambara e la poesia del suo tempo nell'Italia settentrionale* ,  Olschki, Florenz, 1989 ISBN 88-222-3636-X
* Antonia Chimenti: *Veronica Gambara. Gentildonna del Rinascimento*, Magis Books, Reggio Emilia, 1994
* Daniela Pizzagalli: *La signora della poesia. Vita e passioni di Veronica Gambara, artista del Rinascimento*, Rizzoli, Mailand, 2004 ISBN 88-17-00317-4

## Εξωτερικοί σύνδεσμοι

* Βιογραφία της Γκαμπάρα 

Κατηγορία:Ιταλίδες ποιήτριες
Διαχείριση παραγωγής

Με τον όρο **διαχείριση παραγωγής** χαρακτηρίζεται στην Οικονομική Επιστήμη το σύνολο σχεδιασμών και ελέγχων των διαδικασιών κυρίως της βιομηχανικής παραγωγής ώστε να διασφαλίζεται το επιθυμητό επίπεδο αυτής.

Η διαχείριση παραγωγής εφαρμόζει ειδικές τεχνικές που απαντώνται κυρίως σε μεταποιητικές βιομηχανίες και εταιρείες παροχής υπηρεσιών. Αντικείμενα αυτών των τεχνικών, επί των οποίων και εφαρμόζονται, είναι το ανθρώπινο δυναμικό, τα μηχανήματα, τα υλικά, οι παραγωγικές μέθοδοι και η διάθεση κεφαλαίου.

Στόχος της διαχείρισης παραγωγής είναι η ευελιξία της, στους τομείς αυτούς, σε συνδυασμό μ΄ ένα εργατικό δυναμικό που να προσαρμόζεται άμεσα σε νέο εξοπλισμό και χρονοδιαγράμματα. Ειδικότερα η διαχείριση του παραγωγικού κεφαλαίου περιλαμβάνει επιμέρους τομείς, όπως π.χ. η καταγραφή αποθεμάτων, η δυναμικότητα της παραγωγικής μονάδας, η εξυπηρέτηση πελατών κ.ά. που αποτελούν σπουδαίους τομείς ως προς την ανταγωνιστικότητα.

## Πηγές
* "Εγκυκλοπαίδεια Πάπυρος Larousse Britannica" τομ.48ος,σελ.143.
Πτολεμηνοί Φρυγίας

Οι **Πτολεμηνοί** ή **Πτολεμηνός** ήταν οικισμός της Φρυγίας. 

Η ακριβής θέση του οικισμού είναι άγνωστη, αλλά πιθανολογείται ότι βρισκόταν δυτικά της Νακώλειας και ότι υπήρχε κατά τη ρωμαϊκή εποχή. Η ύπαρξή του είναι γνωστή μόνο από επιγραφή που βρέθηκε σε βωμό από ανοιχτόχρωμο γκρίζο, στικτό μάρμαρο κοντά στο Αϊδίνιο, ο οποίος εκτίθεται στο μουσείο της Προύσας (αρ. εκθέμ. 1064), στην Τουρκία. Το κείμενο της επιγραφής είναι: «Π̣τολεμηνοὶ μύσται | Διονύσ- -ῳ εὐχή | ν».

## Παραπομπές


## Εξωτερικοί σύνδεσμοι
* 

Κατηγορία:Αρχαίες πόλεις της Φρυγίας
Λίμνη Βοστόκ

Η **λίμνη Βοστόκ** είναι μάζα γλυκού νερού, που βρίσκεται εγκλωβισμένη σε βάθος 3.700 με 4.100 μέτρων, κάτω από τους πάγους της Ανταρκτικής. Είναι μια από 150 περίπου γνωστές υποπάγιες λίμνες γλυκού νερού και η μεγαλύτερη από όλες τις άλλες. 

Ο τόπος που βρίσκεται είναι ένα από τα ανεξερεύνητα μέρη του πλανήτη. Το 1950 ένας Ρώσος επιστήμονας εξέφρασε την εικασία ύπαρξης μιας τέτοιας λίμνης στο σημείο αυτό αλλά πέρασαν πολλά χρόνια μέχρι το 1974 και το 1996 που αποδείχθηκε η ύπαρξή της. Υφίσταται ο ισχυρισμός ότι είναι απομονωμένη από τον πλανήτη τουλάχιστον επί 15 εκατομμύρια χρόνια. 

## Εξερεύνηση
Ρώσοι εξερευνητές προσπάθησαν να την εξερευνήσουν αλλά το μεγάλο βάθος που βρίσκεται η λίμνη (τέσσερα χιλιόμετρα κάτω από τον πάγο) και ο επερχόμενος χειμώνας τους ανάγκασε να διακόψουν τις αμφιλεγόμενες ερευνητικές γεωτρήσεις ενώ κατάφεραν να φθάσουν μόλις πέντε μέτρα πάνω από την επιφάνεια της λίμνης. Η ρώσικη ομάδα διέκοψε την προσπάθεια προσωρινά και γέμισε το φρεάτιο με κηροζίνη και αντιψυκτικό υγρό, ώστε να μείνει ανοιχτό μέχρι την επόμενη άνοιξη όποτε και θα συνεχιστούν οι εργασίες. Η ρώσικη ομάδα ολοκλήρωσε με επιτυχία την εξερεύνηση της και κατάφερε να φτάσει έως την επιφάνειά της. Έφτασαν τη γεώτρηση σε βάθος 3.768 μέτρων. Οι απόψεις των επιστημόνων για τη γεώτρηση αυτή συγκρούονταν, καθώς πολλοί ισχυρίζονται πως η ενέργεια, που πραγματοποίησε η ομάδα προκάλεσε μόλυνση στα νερά. Οι Ρώσοι τοποθέτησαν έναν αισθητήρα στην άκρη του θερμαντικού στοιχείου για την ενημέρωση του υγρού νερού. Στο σημείο αυτό οι ειδικοί απάντλησαν την κηροζίνη με αποτέλεσμα να ρυθμίσουν την πίεση του νερού της λίμνης, για να αρχίσει να ανεβαίνει στο φρεάτιο της γεώτρησης. 

Η λίμνη Βοστόκ, όπως ισχυρίζονται οι επιστήμονες, αποτελεί μέρος ενός τεράστιου δικτύου 200 υποθαλάσσιων λιμνών, μερικές από τις οποίες υπήρχαν από τότε που η Ανταρκτική ήταν ενωμένη με την Αυστραλία και είχε ηπιότερο και καταλληλότερο κλίμα.
200px|thumb|Λίμνη Βοστόκ

## Πηγές


Κατηγορία:Λίμνες της Ανταρκτικής
Αθηνά Μιχαηλίδου

Η **Αθηνά Μιχαηλίδου** (επώνυμο: Φαμελιάρη, Ερμούπολη Σύρου 1918 - 9 Δεκεμβρίου 2001) ήταν Ελληνίδα ηθοποιός, η οποία έπαιξε σε δεύτερους ρόλους σε πολλές κινηματογραφικές ταινίες. Το 1972 έπαιξε στη θεατρική παράσταση *"Ο επιθεωρητής έρχεται"*, η οποία προβλήθηκε από την τηλεόραση της ΥΕΝΕΔ.

## Φιλμογραφία
### Κινηματογράφος

### Τηλεόραση

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Μιχαηλίδου ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Εξωτερικοί σύνδεσμοι
*Φιλμογραφία  στο 90 λεπτά

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Revolver (Beatles)

**Revolver** είναι ο τίτλος του έβδομου άλμπουμ του συγκροτήματος The Beatles.  Κυκλοφόρησε στις 5 Αυγούστου του 1966 και έμεινε στην πρώτη θέση των τσαρτ της Αγγλίας επί επτά εβδομάδες.

Το περιοδικό *[[Rolling Stone]]* τοποθέτησε τον δίσκο στην τρίτη θέση στην λίστα με τα 500 καλύτερα άλμπουμ στην ιστορία της μουσικής. ενώ τοποθετήθηκε πρώτο στο All Time Top 1000 Albums του Κόλιν Λάρκιν.

Ο δίσκος ανέβηκε στην κορυφή των καταλόγων επιτυχιών και στις δύο πλευρές του Ατλαντικού, παραμένοντας στο βρετανικό # 1 για επτά εβδομάδες και άλλες έξι εβδομάδες στις Ηνωμένες Πολιτείες, όπου έχει βραβευθεί ως πενταπλά πλατινένιος.

## Λίστα τραγουδιών
Όλα τα κομμάτια είναι γραμμένα από τον Τζων Λένον και τον Πωλ ΜακΚάρτνεϋ, με τις εξαιρέσεις να αναφέρονται σε παρένθεση.

## Θέσεις τσαρτ
***Revolver*** *(άλμπουμ)*

***Επίσημη κυκλοφορία: [[5 Αυγούστου]] [[1966]]***

## Βραβεία
***Revolver*** *(άλμπουμ)*
**Ηνωμένες Πολιτείες (*RIAA Certification*): 5 x πλατινένιος 
**Καναδάς (*CRIA Certification*): 2 x πλατινένιος 
**Αυστραλία (*ΑRIA Certification*): Πλατινένιος 
**Ηνωμένο Βασίλειο (*BPI Certification*): Πλατινένιος 

## Παραπομπές


## Εξωτερικοί σύνδεσμοι
* 
* 

Κατηγορία:Δισκογραφία των Beatles
Κατηγορία:Άλμπουμ του 1966
Βελγικό Κέντρο των Κόμικς

thumb|right|250px|Ο δεύτερος όροφος του μουσείου.
Το **Βελγικό Κέντρο των Κόμικς** (ολλ. *Belgisch Stripcentrum*, γαλ. *Centre Belge de la Bande Dessinée*) είναι ένα μουσείο των Βρυξελλών αφιερωμένο στα Βελγικά κόμικς. Το κτήριο του μουσείου, το οποίο ήταν έργο του Βέλγου αρχιτέκτονα Βικτόρ Ορτά, ήταν στο παρελθόν εμπορικό κέντρο, ενώ βρίσκεται στο επιχειρηματικό κέντρο της πόλης. 

Η συλλογή του μουσείου καλύπτει διάφορα είδη κόμικς, όπως επιστημονικής φαντασίας, ουέστερν και μυστηρίου, καθώς και πολιτικά κόμικς, ενώ περιλαμβάνονται στη συλλογή του και παιδικά κόμικς, όπως τα Στρουμφάκια. Στο μουσείο βρίσκονται επίσης, μεταξύ άλλων, εκθέματα αφιερωμένα στον Τεντέν και στον δημιουργό του Hergé.

Τέλος, το μουσείο διαθέτει καφέ, εστιατόριο και βιβλιοθήκη στο ισόγειο του κτηρίου.

## Παραπομπές


Κατηγορία:Βρυξέλλες
Κατηγορία:Μουσεία τέχνης στο Βέλγιο
Κατηγορία:Βελγικά κόμικς
Πρωτογενής παραγωγή (βιολογία)

Στη Βιολογία με τον όρο **πρωτογενής παραγωγή** ορίζεται η φωτοχημική ενέργεια, ως παράγωγο του ηλιακού φωτός και της φωτοσύνθεσης, που δεσμεύεται από τα φυτά σε μορφή οργανικών ενώσεων.

Πρόκειται για βιολογική διαδικασία που ουσιαστικά αποτελεί την πρώτη και βασική μορφή αποταμίευσης ενέργειας σ΄ ένα οικοσύστημα. Ο δε ρυθμός της, δηλαδή η δημιουργούμενη μάζα οργανικών ουσιών, καλούμενη βιομάζα, που παράγεται στη μονάδα του χρόνου, είτε κατ΄ έκταση στην επιφάνεια ξηράς, είτε κατ΄ όγκο σε θαλασσινό ή γλυκό νερό ονομάζεται "πρωτογενής παραγωγικότητα".

## Πηγές
* "Εγκυκλοπαίδεια Πάπυρος Larousse Britannica" τομ.48ος,σελ.142.

Κατηγορία:Βιολογική παραγωγή
Δευτερογενής παραγωγή (βιολογία)

Στη Βιολογία με τον όρο **δευτερογενής παραγωγή** ορίζεται η παραγωγή νέας βιομάζας από ετερότροφους οργανισμούς.

Η διαθέσιμη ενέργεια εκ της πρωτογενούς παραγωγής, καλούμενη "καθαρή πρωτογενής παραγωγή",  αποτελεί αυτή καθαυτή την διαθέσιμη ενέργεια των ετεροτρόφων οργανισμών ενός οικοσυστήματος και κατά συνέπεια την ενεργειακή βάση από την οποία εξαρτώνται όλες οι μορφές της ζωής στη Γη.

## Πηγές
* "Εγκυκλοπαίδεια Πάπυρος Larousse Britannica" τομ.48ος,σελ.142-143.

Κατηγορία:Βιολογική παραγωγή
Πετοσφαιρικός Όμιλος Πατρών

Ο **Πετοσφαιρικός Όμιλος Πατρών** ή πιο γνωστός ως **Π.Ο.Π.** ή **Π.Ο. Πατρών** ήταν αθλητικός σύλλογος της Πάτρας με συμμετοχές σε τελικές φάσεις πανελληνίων πρωταθλημάτων. Ιδρύθηκε το 1936 από τους Θ. Κάρκα, Ν. Λελάτο, Γ. Πετράκο, Χρ. Γιογκαράκη, Παπαχριστόπουλο, Λίτσα και Αραβαντινό. Είχε τμήματα πετοσφαίρισης αντρών, καλαθοσφαίρισης αντρών και στίβου αντρών, έδρα του η συνοικία Ψηλαλώνια όπου είχε και δικό του γήπεδο αθλοπαιδιών. Το 1936 αναφέρεται ότι ο σύλλογος διέθετε στην καλαθοσφαίριση και πετοσφαίριση Α' ομάδα, Β΄ομάδα, παιδικό τμήμα, και συνολικά ο σύλλογος είχε πάνω από 80 μέλη. Κατά τον Β΄παγκόσμιο πόλεμο ο σύλλογος αδράνησε και δεν δραστηριοποιήθηκε ξανά.

## Τμήμα καλαθοσφαίρισης
Το τμήμα καλαθοσφαίρισης αντρών συμμετείχε στα τοπικά πρωταθλήματα της "Τ.Ε. ΣΕΓΑΣ Πατρών". Την αγωνιστική περίοδο 1937-38 με εντολή του ΣΕΓΑΣ διοργάνωσε το τοπικό πρωτάθλημα καλαθοσφαίρισης ιδιαίτερα σημαντικό γεγονός για την εποχή εκείνη. Μάλιστα στο πρωτάθλημα αυτό κατέκτησε τον τίλο του πρωταθλητή της ΤΕ ΣΕΓΑΣ Πατρών έναν τίτλο που διεκδίκησε και η ΕΑ Πατρών πρωταθλήτρια του 1937. Το 1939 αναδείχθηκε ξανά πρωταθλητής Πατρών και μετείχε στο πανελλήνιο πρωτάθλημα στην Αθήνα.

### Τίτλοι
*Πρωταθλητής Πατρών : 1938, 1939.

## Τμήμα Πετοσφαίρισης
Το τμήμα πετοσφαίρισης έπαιξε σε τέσσερα πανελλήνια πρωταθλήματα διεκδικώντας το πρωτάθλημα Ελλάδος. Το 1936-37 έδωσε τους πρώτους επίσημους αγώνες και συμμετείχε για πρώτη φορά στο τοπικό πρωτάθλημα Πατρών όπου και το κατέκτησε παίρνοντας έπειτα μέρος και στο πανελλήνιο πρωτάθλημα της ίδια χρονιάς.

Πρώτη φορά σε πανελλήνιο πρωτάθλημα ήταν το 1936-37 όπου κατέλαβε την 3η θέση με 7-2 σετ 3 νίκες και μία ήττα. Στο πρωτάθλημα είχε προκριθεί σαν πρωταθλητής του τοπικού πρωταθλήματος Πατρών. Οι αθλητές του ΠΟΠ σε αυτό το πρωτάθλημα ήταν οι: Κατσαρός, Βαρκάρης, Χατζηδάκης, Ζαπούνης, Κυριακόπουλος, Μπάρλος και Μπούκουρας.

Δεύτερη συμμετοχή στο πανελλήνιο πρωτάθλημα του 1937-38 που έγινε στην Πάτρα και στο, ανοιχτό τότε, γυμναστήριο της Ε.Α. Πατρών. Ο ΠΟΠ νίκησε κατά σειρά τους  Ιωνικό με 2-0, Ε.Α. Πατρών με 2-0 ήταν μάλιστα η μοναδική της ήττα στο πρωτάθλημα, Πανεπιστήμιο Αθηνών έχασε με 2-0, με Νέους Βύρωνα όπου επίσης έχασε με 2-0.

Τρίτη συμμετοχή την περίοδο 1938-39 όπου κατέλαβε την 2η θέση στο πανελλήνιο πρωτάθλημα με 4-1 σετ. Στο τοπικό πρωτάθλημα της χρονιάς ήταν πρωταθλητής νικώντας στον τελικό την Ε.Α. Πατρών με 2-0 σετ. Την ομάδα του ΠΟΠ απάρτιζαν οι: Κατσαρός, Μπάρλος, Παπαηλίας, Ζμαπούλης, Φίλος και Ιορδανίδης.

Τέταρτη φορά το 1939-40 όπου ο ΠΟΠ κατέλαβε την 3η θέση με μία νίκη μία ήττα και 2-2 σετ.

### Συμμετοχές του Π.Ο. Πατρών σε εθνικές κατηγορίες

### Τίτλοι
*Πρωταθλητής Πατρών: 1937, 1939

## Τμήμα Κλασικού αθλητισμού

Το τμήμα  στίβου του ΠΟΠ το 1938 αποτελούσαν οι εξής αθλητές: Χατζηδάκης, Κυριακόπουλος , Κατσαρός, Φίλος, Φάκαλος και Πρωτόπαπας.

## Παραπομπές


Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1936
Κατηγορία:Ιδρύσεις ομάδων καλαθοσφαίρισης το 1936